Атрымаўшы трывалую пачатковую музычную адукацыю, самыя таленавітыя дзеткі маюць усе шанцы развіваць далей свае здольнасці на больш высокім узроўні, набыць цікавую прафесію, быць запатрабаванымі ў розных галінах музычнай творчасці. А для тых, хто абярэ іншы жыццёвы напрамак, час аддадзены заняткам музыкай, дарма не прападзе. Бо мастацтва ўдасканальвае чалавечы розум, сілкуе эмацыянальна і духоўна. Набыты вопыт і ўменні дапамогуць больш глыбокаму разуменню жыцця і творчаму ўвасабленню разнастайных задум і мар. Так, дыяменты набываюць шматграннае ззянне ў руках майстра. Самацветаў жа і самародкаў у крэўскіх ваколіцах незлічона.